cyanic-selkie/wikianc huggingface dataset:
Səhmdar cəmiyyəti
İlk səhmdar cəmiyyətləri
Transfer edilə bilən səhmlər kapitalın artımına müsbət təsir göstərirdi. Bu, məsələn, Ost-Hind şirkətinə qoyulan sərmayələrdə özünü göstərirdi. Belə ki, şirkət Hindistandakı ticarəti idarə etmək üçün bu maliyyə modelindən istifadə edirdi. Səhmdar cəmiyyətləri hər bir səhmdarın qoyduğu səhmə mütənasib olaraq, dəniz səyahətlərindən əldə edilən mənfəəti bölərək səhmdarlara dividend formasında təqdim edirdi. Belə ödənişlər adətən nağd təqdim olunurdu, lakin dövriyyə kapitalı aşağı olduqda və ya şirkətin mövcudluğu üçün təhlükəli olduğu təqdirdə dividendlərin verilməsi ya təxirə salınırdı, ya da qalan yüklə ödənilirdi; hansı ki səhmdarlar onları satıb gəlir əldə edə bilərdilər.
Lakin, ümumiyyətlə, yeni şirkətin formalaşdırılması kral xartiyası və ya xüsusi aktla mümkün idi. Bu imkan isə hökumətin imtiyazları və üstünlükləri qoruması və hər kəsə təqdim etməməsi səbəbindən məhdud idi.
Britaniyada Sənaye inqilabı dövründə kapitalın qoyulduğu müəssisələrin sayının artması nəticəsində əksər bizneslər çoxsaylı üzvlərin olduğu assosiasiyalar kimi fəaliyyət göstərməyə başladı. Buna baxmayaraq, belə assosiasiyalara üzvlük adətən qısamüddətli olurdu; odur ki, onların təbiəti daim dəyişirdi.
Nəticədə şirkətlərin yaradılması və qeydiyyatı ilə bağlı məsələlərin tənzimi 1844-cü il tarixli Səhmdar Cəmiyyətləri haqqında Aktda təsbit olundu. Əvvəllər bu qanun əsasında yenidən yaradılmış şirkətlərin məhdud məsuliyyəti yox idi, lakin sonradan şirkətlərin daxili nizamnamələrində məhdud məsuliyyətin nəzərdə tutulması ümumi qaydaya çevrildi. 1856-cı il tarixli Səhmdar Cəmiyyətləri haqqında Akt bütün səhmdar cəmiyyətləri üçün məhdud məsuliyyətin olduğunu təsbit etdi. Bundan başqa, həmin Akta görə şirkətin adında "məhdud" sözü olmalı idi. Şirkətlər ayrıca hüquqi şəxsiyyətə malikdir. Bu prinsipin əsasını İngiltərənin korporativ hüququnda vacib məhkəmə qərarlarından biri olan 1897-ci ildə baxılan Salomon v. Salomon & Co. Ltd işi qoydu. Şirkətlərin məhdud məsuliyyət prinsipi bu iş əsasında formalaşıb.
Korporativ hüquq
Korporasiyanın mövcudluğu tələb edir ki, onun fəaliyyətini hüquqi çərçivəyə salan və tənzim edən, korporasiyanın hüquqi şəxsiyyətini təsbit edən hüquq sahəsi olsun. Bu mənada, korporativ hüquq korporasiyaları fiziki şəxsdən fərqləndirərək, hüquqi şəxs, fiktiv şəxs kimi müəyyənləşdirir. Bu isə səhmdarları "korporativ" itkilərdən və öhdəliklərdən azad etməyə imkan verir; itkilər hər kəsin sahib olduğu səhmlərin sayı ilə məhdudlaşır. Bundan başqa, belə yanaşma yeni investorların (qiymətli kağızlar və gələcək səhmlərin emissiyası məsələlərində) cəlb edilməsinə imkan yaradır. Korporativ qanunlar, adətən, korporasiyalara öz əmlakına sahib olmaq, müqavilə bağlamaq və səhmdarlardan müstəqil surətdə vergi ödəmək qabiliyyəti kimi səlahiyyətlərin verilməsini nəzərdə tutur. Səhmdarlara bəzən "şirkətin üzvləri" də deyilir. Korporasiyaların, həmçinin, faizli istiqrazlar buraxmaqla pul borc götürmək səlahiyyətləri də var. Korporasiyalar qeyri-müəyyən müddətdə mövcud olurlar; "ölüm" yalnız şirkətin ləğvi, yenidən qurulması və ya müflis olması hallarında mümkündür. Lord-kansler Riçard Holdeyn qeyd edirdi ki,
…korporasiya mücərrəddir. O, özlüyündə mövcud deyil. Onun fəaliyyəti və idarə edilməsi korporasiyanın iradəsinin icrasında həqiqətən də istiqamətverici rol oynayan şəxsdə axtarılmalıdır. — Lennard's Carrying Co Ltd v Asiatic Petroleum Co Ltd [1915] AC 705
Bu "istiqamətləndirici iradə" direktorlar şurasının fəaliyyətində öz əksini tapır. Hüquqi şəxsiyyət iki iqtisadi nəticəyə səbəb olur. Bu, kreditorlara, səhmdarlar və ya işçilərdən fərqli olaraq, şirkətin ləğvindən sonra korporativ aktivlər üzərində üstünlük hüququ verir. İkincisi, korporativ aktivlər səhmdarlar tərəfindən geri alına bilməz və şirkətin aktivləri səhmdarların özlərinin kreditorları tərəfindən götürülə bilməz. İkinci amil xüsusi qanunvericiliyin olmasını tələb edir, çünki müvafiq məsələ standart müqavilə hüququ ilə tənzimlənə bilməz.
Maliyyə açıqlaması
Əksər yurisdiksiyalarda səhmdarları məhdud məsuliyyətdən yararlanan korporasiyaların illik maliyyə hesabatları və başqa məlumatları dərc etdirməsi tələb olunur. Bu, həmin korporasiya ilə biznes əlaqəsi yaratmaq istəyən kreditorlara həmin korporasiyanın ödəmə qabiliyyətliliyini qiymətləndirməyə imkan verir, eləcə də, kreditorların, ödəmə qabiliyyətliliyi ilə əlaqədar sonradan səhmdarlara qarşı iddia qaldırmasına mane olur. Səhmdarlar, bununla, məhdud məsuliyyətin əvəzində məlumatların gizliliyini açıqlayaraq "itki"yə məruz qalırlar. Bu tələb, ümumən, Avropada tətbiq olunur, lakin ümumi hüquq dövlətlərində tətbiq edilmir (publik korporasiyalar istisnadır — burada investorların müdafiəsi üçün maliyyə açıqlaması tələb olunur).
Korporativ vergilər
Digər sistemlərdə dividendlər digər gəlirlərlə müqayisədə daha aşağı dərəcədə vergiyə cəlb olunur (məsələn, ABŞ-də), ya da səhmdarlar birbaşa olaraq korporasiyanın qazancları ilə əlaqədar vergi ödəyirlər, dividendlər isə vergiyə cəlb olunmur (məsələn, ABŞ-dəki S korporasiyalarda olduğu kimi).
Sən çal qapımı
Sen Çal Kapımı, "MF Yapım" tərəfindən idarə olunan, birinci hissəsi 8 iyul 2020-ci ildə nəşr olunan, Ender Mıhlar və Yusuf Pirhasan, ikinci hissədən isə Altan Dönmezin rejissorluğu ilə çəkilən Türk istehsalı dram və romantik komediya serialıdır. Serialda baş rolları Hande Erçel və Kerem Bursin paylaşır. 2 sezondan ibarət olan serial 8 sentyabr 2021-ci ildə yayımlanan 52-ci bölümü ilə finala çıxaraq sona çatdı.
Gədəbəy bələdiyyələri
Tarixi
Azərbaycanda bələdiyyə sistemi 1999-cu ildə təsis olunub.
Cevdet Yılmaz
Cevdet Yılmaz – Türkiyə siyasətçisi, 4 iyun 2023-cü ildən Türkiyənın vitse-prezidenti.<references group="Cumhurbaşakının yardımcısı" responsive="" />
Çıraqabad-i Şükrabad (Qürvə)
Çıraqabad-i Şükrabad — İranın Kürdüstan ostanı Qürvə şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 169 nəfər yaşayır (37 ailə). Əhalisini kürdlər təşkil edir.
ABŞ Nümayəndələr Palatasının spikeri
Amerika Birləşmiş Ştatları Nümayəndələr Palatasının spikeri, adətən Nümayəndələr Palatasının spikeri kimi tanınır, Birləşmiş Ştatların Nümayəndələr Palatasının sədridir. Ofis 1789-cu ildə ABŞ Konstitusiyasının I Maddəsinin 2-ci Bölməsinə əsasən yaradılmışdır. Spiker Palatanın siyasi və parlament lideridir və eyni zamanda onun sədrlik edən zabiti, orqanın çoxluq partiyasının de-fakto lideri və qurumun inzibati rəhbəridir. Spikerlər müxtəlif digər inzibati və prosessual funksiyaları da yerinə yetirirlər. Bu bir neçə rol və məsuliyyəti nəzərə alaraq, spiker adətən debatlara şəxsən rəhbərlik etmir. Bu vəzifə əvəzinə çoxluq partiyasından olan Palata üzvlərinə həvalə olunur. Spiker mütəmadi olaraq zəmin debatlarında da iştirak etmir.
Tromboflebit
Tromboflebit — tromboz (qan laxtası) ilə əlaqəli flebit (damarın iltihabı).
Səbəbləri
thumb|130 px|Dərin damar trombozu/sağ ayaq Xəstəliyin inkişafında bir sıra səbəblər var:
Protein S, protein C çatışmazlığı və ya faktor V Leiden kimi ailəvi laxtalanma pozuntuları olanlar da tromboflebit riski altındadır. Tromboflebit, Behçet xəstəliyi də daxil olmaqla, vasküliti olan insanlarda tapıla bilər. Tromboflebit migrans bədxassəli xəstəliyin əlaməti ola bilər.
Fəsadları
Fəsadlar baxımından ən ciddilərindən biri səthi qan laxtasının dərin damar trombozu ilə əlaqəli olduqda baş verir; bu, daha sonra yerindən çıxa, ürəkdən keçərək və ağciyərlərin sıx kapilyar şəbəkəsini tıxaya bilər. Bu, həyatı üçün təhlükə yarada bilən ağciyər emboliyasıdır.
Diaqnozu
Tromboflebitin diaqnozu ilk növbədə təsirlənmiş ərazinin görünüşünə əsaslanır. Nəbzin, qan təzyiqinin və temperaturun tez-tez yoxlanılması tələb oluna bilər. Səbəbi asanlıqla müəyyən etmək mümkün deyilsə, aşağıdakılar da daxil olmaqla, səbəbi müəyyən etmək üçün testlər aparıla bilər:
Qarşısının alınması
Qarşısının alınması yerimək, maye içmək və əgər hazırda xəstəxanaya yerləşdirilirsə, venadaxili kateterlərin dəyişdirilməsindən ibarətdir. Gəzinti xüsusilə uzun müddət oturduqdan sonra, xüsusən də səyahət edərkən tövsiyə olunur.
Müalicəsi
thumb|İbuprofen (NSAİİ)
Epidemiologiyası
Tromboflebit qadınlar və kişilər arasında demək olar ki, bərabər şəkildə baş verir, baxmayaraq ki, kişilərdə bir qədər yüksək ehtimal var. Təhlil edilmiş hadisələrə əsasən tromboflebitin inkişafının orta yaşı kişilər üçün 54, qadınlar üçün 58-dir.
Tuasse
INSEE kodu — 01420.
Coğrafiyası
Kommuna Paris şəhərinin 350 km cənub-şərqində, Lion şəhərindən 50 km şimal-şərqdə və Burk-an-Bres şəhərindən 34 km qərbdə yerləşir.
Əhalisi
2010-ci ildə əhalinin sayı 1540 nəfər təşkil edirdi.
İqtisadiyyatı
2010-cu ildə əmək qabiliyyətli 872 nəfər (15-64 yaş arasında) 688 nəfər iqtisadi cəhətdən, 184 nəfər fəaliyyətsizdir (fəaliyyət göstərici 78.9%, 1999-cu ildə 74.7%). Fəaliyyət göstərən 688 sakindən 603 nəfər (315 kişi və 288 qadın), 85 nəfər işsiz (32 kişi və 53 qadın) idi. 184 hərəkətsiz 56 nəfər arasında şagird və ya tələbə, 74 nəfər təqaüdçü, 54 nəfər digər səbəblərə görə fəaliyyətsizdir.
NGC 554B
NGC 554B, Yeni Baş Kataloqda qeydə alınmış qalaktikadır. Göy üzündə Balina bürcü istiqamətində yerləşir. SB0 tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Andre Antuan
Andre Antuan — fransız rejissoru, aktyor və teatr nəzəriyyəçisi.
Yaradıcılığı
Parisdə “Azad teatr” (1887) və “Antuan teatrı” (1897) təşkil etmiş, 1906-14-cü illər də “Odeon” teatrının direktoru olmuşdur. E. Zolya, Qonkur qardaşları, L. N. Tolstoy, İ. S. Turgenev, H. İbsen və b.-nın əsərlərini tamaşaya qoymuşdur. Andre Antuan həyatın doğru-düzgün inikasına, obraz və hadisələrin, kütləvi səhnələrin bədiiliyinə, həyatiliyinə, eləcə də tərtibat və geyimin tamaşanın məzmununa uyğun olmasına çalışmış, melodram və meşşan dramaturgiyasının əleyhinə çıxmışdır. Bəzi tamaşalarında naturalizm meyilləri də olmuşdur. A. Antuan 1914-cü ildən teatr tənqidi və kino sahəsində fəaliyyət göstərmişdir.
Comaqlı Şeyda (Qürvə)
Comaqlı Şeyda — İranın Kürdüstan ostanı Qürvə şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 173 nəfər yaşayır (42 ailə). Əhalisini kürdlər təşkil edir.
Əzizli (Germi)
Əzizli — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 9 nəfər yaşayır (4 ailə).
Samana yarımadası
Samana yarımadası — Haiti adasının şimal-şərqində yerləşən yarımada.
Qısa məlumat
Yarımada dağlıq relyefə malikdir. Ərazisinin böyük hissəsi meşələrlə örtülüdür. Sahillərində çoxlu meşəlik vardır.
Əsasən avtomobil yolu — DR-5 və DR-133.
Yaşayış məntəqələri
Yarımadada yerləşən yaşayış məntəqələri:
Su ehtiyyatları
Şimaldan və şərqdən Atlantik okean suları, cənubdan isə Samana körfəzi ilə əhatələnmişdir.
Çaylar
Yarımadanın çayları:
Şəlalələr
Samana yarımadasında yerləşən şəlalələr:
Çimərlikləri
Yarımadada yerləşən çimərliklər:
Adalar
Yarımadanın akvatoriyasındda yerləşən adalar:
Patoloji rollar
Patoloji rollar — həm  ifaçısına, həm də bütün ailəyə psixo-travmatik təsir göstərən, bir növ, şəxsiyyətlərarası ailə rollarıdır.
Tarixi
Patoloji rollar konsepsiyasının inkişafına əsas töhfəni H. Rixter (1970) vermişdir. O, "Ailə — bir xəstə olaraq" kitabında müxtəlif növ patoloji rollar haqqında fikirlərini bildirmişdir. Həmçinin E.G.Eydemiller və V.V.Yustiskis də bu konsepsiyaya istinad etmişlər. Əslində, patoloji rollara əlavə olaraq, oxşar anlayışlar var, lakin fərqli adlarla. Məsələn: valideynlər və uşaqlar arasında qarşılıqlı münasibətləri əks etdirən "tərbiyə üsulu", ailə üzvlərindən birinin psixi sağlamlığına əks təsir göstərən "ailə münasibətlərinin xarakteri" və s.
Patoloji rolların yaranma səbəbləri
E. G. Eydemillerə görə, konkret olaraq hər ailədəki rol sistemi bir neçə kriteriyaya cavab verməlidir:
Yuxarıda göstərilən meyarların pozulması patoloji rolların meydana gəlməsinə səbəb yaradır. Belə hallarda diaqnoz və müalicə məqsədi ilə mütəxəssisin müəyyən bir ailə üzvünü deyil, bütün ailəni müayinə etməsi lazımdır.
Patoloji rolların növləri
E.G.Eydemiller və E.G. Yustiskis patoloji rolların təsnifatını yaratmağa çalışdılar. Bunun əsası olaraq iki meyar təklif etdilər:  ailə həyatı,  nizamsızlığı ilə patoloji rolların meydana çıxmasına  şərait yaradan nizamsızlıq. Ailədə fərdi və qrup şəklində patoloji rollar var:
Qrup şəklində patoloji rollar
Rolu bütün ailə üzvləri oynayır. Qrup formaları bunlarla məhdudlaşmır:
Patoloji rolların sadalanan növləri ailənin xarici mühitlə əlaqəsinin pozulması ilə əlaqədardır. Məsələn, uzun illər boyu davam edən bir məhkəmə prosesində iştirak edən ailə, ətraf mühitdə özünə qarşı xarici dünyadan təcrid olunma münasibəti formalaşdıra bilər, yaxud daim gözlənilən bir hücuma qarşı müdafiə mövqeyi nümayiş etdirər. Bu ailədə hüquqi proseslərin detallarını anlayan ailə üzvü ən böyük səlahiyyətə sahib olacaq. Adətən, uzun illər davam edən məhkəmə çəkişmələri şəraitində məhkəmə iddialarını qazanan bir ailə patoloji rol oynamağa çalışmır və ailə mühitinin sosial mühitlə yenidən qurulması ailə üzvlərindən biri üçün arzuolunandır.
Fərdi patoloji rollar
1.Ailə günahkarı. Bu rolu oynayan fərd, ailə üzvlərində emosional reaksiyanı, gərginliyi aradan qaldıran hədəfdir. Çox zaman qohumların emosional reaksiyalarını sakit qarşılayır və bütövlükdə ailəyə müsbət təsirini dərk edərək bu rolu qəbul edir.
2."Ailəyə utanc gətirən". Bu rolun ifaçısı ailə (və ya ayrı-ayrı üzvləri) tərəfindən bütün bədbəxtliklərin günahkarı kimi tanınır. O, çox zaman bu roldan imtina edir.
3."Sevimli". O, ziddiyyətli ailə üzvləri arasında vasitəçidir, ailəni birləşdirən emosional prinsipin daşıyıcısıdır və bununla da bu rolun patoloji xarakterini ifadə edən problemin açıq həllinə müdaxilə edir.
5."Ailənin xəstə üzvü". Bu rolun patoloji xarakteri, ailənin "əziyyət çəkənə" qayğı göstərərək real mövcud problemləri arxa plana keçirməsində özünü göstərir.
Patoloji rolların yaranma motivləri
Motivlər geniş çeşiddədir:
1.Özünə olan hörməti qorumaq üçün şəxsi qüsurların gizlədilməsi. Belə motiv "antiseksual ideologiyaya malik ailə" üçün xarakterikdir.
2. Həyatın sosial baxımdan arzuolunmaz ssenarilərini həyata keçirmək arzusunun nəticələri. Ailədə bölünməz hökmranlığa can atan bir fərd, qohumlarını məhdudiyyətsiz hakimiyyətdən istifadə edə biləcəyi "ailə - qala" qurmağa kökləyə bilər, çünki belə bir ailənin ətraf mühitlə əlaqəsi minimuma endiriləcəkdir. 3. "Ehtiyacların ödənilməsinin əvəz olunması."Məsələn, bir uşaq - "ailənin ümidi" və ya "vunderkind" ailə üzvlərindən biri üçün təsəlli, onun arzularını reallaşdıracaq şəxs kimi qəbul edilə bilər. Beləliklə, keçmişdə karyera uğursuzluğuna düçar olan valideynlər puç olmuş arzularını uşaqları vasitəsi ilə həyata keçirməyə cəhd edə bilərlər. 4.Proektiv mexanizm. Proqnozlaşdırma mexanizmi, müəyyən bir şəxsiyyətə xas olan xüsusiyyətlərin şüursuz şəkildə başqa bir şəxsə verilməsindən ibarətdir.
5.Şəxsi mənəvi keyfiyyətlərin təzyiqindən azad olmaq arzusu. Belə bir istəyi yaşayan insanın özünüidarəetmə funksiyası başqa bir ailə üzvünə keçir. Bu motiv, adətən alkoqol asılılığı olan ailələrdə müşahidə olunur. Məsələn, ana və ya həyat yoldaşı, bu vəziyyətdə, içki düşkünü olan şəxsin üzərində nəzarəti gücləndirir və beləliklə "nəzarətçi" rolunu öz üzərinə götürür. Patoloji rolların ortaya çıxması üçün müəyyən şərtlər tələb olunur :
Patoloji rollardan xilas yolları
Psixoterapevtin belə bir ailə ilə işi çox zaman "patoloji rollardan" ən çox təsirlənən ailə üzvündən başlayır
Patoloji rolların meydana çıxması və fəaliyyəti, hər bir ailə üzvünün şəxsi problemlərindən, həmçinin ailənin ayrılmaz bir sistem olaraq fəaliyyətinin pozulmasından qaynaqlanan qoruyucu mexanizmlərin hərəkəti ilə müəyyən edilir.
Fərhadabad (Qürvə)
Fərhadabad — İranın Kürdüstan ostanı Qürvə şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 75 nəfər yaşayır (18 ailə). Əhalisini kürdlər təşkil edir.
Vela Blaqoyeva
Viktoriya Atanasova Jivkova və yaxud Vela Blaqoyeva (Вела Благоева; ) — Bolqar yazıçısı, jurnalisti, müəllimi. Bolqarıstanda qadın hüquqları hərəkatının qurucularından biri hesab olunur. Dimitar Blaqoyevin həyat yoldaşı.
Həyatı
Viktoriya Atanasova Jivkova 29 sentyabr 1859-cu ildə Veliko Tırnovoda anadan olub. Neda Spiridonova və Atanas Jivkovun beş uşağının ən kiçiyidir. Bacıları Mariola və Roza, qardaşları - üç dəfə Bolqarıstan Milli Assambleyasının sədri seçilmiş siyasətçi Georgi Jivkov və Bolqarıstanda ilk uşaq bağçasının yaradıcısı və Bolqarıstanın ilk dövlət himni Şumi Maritsanın (Шуми Марица) müəllifi Nikola Jivkovdur.
Ailə tez-tez yaşayış yerini dəyişdiyindən Viktoriya Oryaxov, Veliki Tırnovo, Ruse, Qabrovo, Staraya Zaqorada təhsil alıb. O, müəllim peşəsinə yiyələndi və Berkovitsa, İstanbul, Tırnovo və Varnada dərs dedi. 1874-cü ildə Viktoriya qardaşı Nikola ilə birlikdə öz pulları ilə Varnada qızlar üçün məktəb və kilsə tikdirdi.
1876-cı ildə Rusiya imperiyasına köçdü və burada tibb kurslarını bitirdi. Rusiya-Osmanlı müharibəsi zamanı o, Veliki Tırnovo və Sviştovda tibb bacısı kimi çalışdı. Müharibədən sonra Sankt-Peterburqda Mariinski gimnaziyasında üç illik pedaqoji kurslar keçdi. Bu müddət ərzində Viktoriya yazıçı İvan Turgenevlə iki dəfə görüşdü. 1881-ci ildə Bolqarıstana qayıdıb Ədirnə və Bitolada dərs deyir. Tezliklə Rusiyaya qayıdır və orada Bestujev kurslarında iştirak edir.
Rusiya imperiyasındakı avtokratiyaya qarşı tələbə etirazları Viktoriyaya dərin təsir göstərir. Həmin dövrdə Vela tezliklə evləndiyi Dimitar Blaqoyevlə tanış olur.
Karyerası
1884-cü ildə Blaqoyeva Bolqarıstana qayıdır və burada Sofiyadakı qızlar məktəbində (Sofiyanın nümunəvi qızlar məktəbi) dərs deməyə başlayır. 1885-ci ilin iyun ayından başlayaraq Viktoriya və əri Bolqarıstanda ilk sosialist jurnalı olan "Modern Indicator" nəşr etdirirlər. Viktoriya müəllim ayrı-seçkiliyi, bərabərlik, qadınların təhsili haqqında məqalələr yazır. Blaqoyeva siyasətlə bağlı açıq bəyanatlarına görə dəfələrlə işdən çıxarılıb, ona görə də tez-tez iş yerini dəyişmək məcburiyyətində qalıb. O, Sofiya (1884-1885; 1905-1907), Şumen (1886-1887), Vidin (1887-1890), Veliki Tırnov (1890-1892), Staraya Zaqora (1892-1893), Plovdiv (1892-1893;1992-1903) Tulcea (1901-1902) və Trystenik (1907-1912) məktəblərində dərs deyib. Səhhəti pisləşdiyi üçün Viktoriya pedaqoji fəaliyyətdən uzaqlaşır.
1894-cü ildən Blaqoyeva bolqar müəlliflərinin sosialist ədəbi əsərlərini, o cümlədən Kiril Xristov, Dimitar Polyanov, İvan Andreiçinin şeirlərini və Anton Straşimirovun nəsrini dərc etdirən "Delo" jurnalını nəşr etməyə başlayır. Viktoriya jurnalı 1896-cı ilə qədər nəşr etdrir. Lakin həyat yoldaşının siyasi fəaliyyətinə görə jurnalın nəşrini dayandırmaq məcburiyyətində qalır.
1901-ci ildə Vela Blaqoeva Dimitrana İvanova, Yekaterina Karavelova, Anna Karima, Kina Konova, Yuliya Malinova və başqaları ilə birlikdə Bolqarıstanda ilk milli qadın təşkilatı olan Bolqarıstan Qadınlar İttifaqını (Български женски съюз) təsis edir. İki il sonra təşkilatın digər üzvləri ilə fikir ayrılığına görə Blaqoyeva təşkilatı tərk edir. O, hesab edir ki, ittifaq getdikcə daha çox əhalinin yuxarı təbəqələrinin problemlərinə diqqət yetirir, eyni zamanda fəhlə sinfinin ehtiyaclarını unudur. Vela Blaqoeva işçilərin hüquqlarını müdafiə etdiyi Qadın Əməyi (Дамски труда) jurnalını nəşr etməyə başlayır.
1905-ci ildə Blaqoyeva qadın işçilər üçün ilk təhsil təşkilatını yaratdı. Həmin ilin avqustunda Sofiyada qadın sosialistlərin konfransını təşkil etdi. Kişilərin qadınların birləşmiş işçi hərəkatlarında iştirak etməməli olduğunu təbliğ etdiyi üçün bu, ərinin də daxil olduğu tənqid dalğasına səbəb oldu. Buna baxmayaraq, Blaqoyeva qadınların müstəqilliyi, təhsilə bərabər çıxış imkanı, qadınların əməyinin ödənilməsi, fahişəliyə görə cəzanın ləğvi haqqında fikirlər irəli sürməyə davam edirdi.
Şəxsi həyatı
Vela və Dimitarın dörd övladı var idi: Stela (1887-1954), Natalya (1889-1943), Vladimir (1893-1925) və Dimitar (1895-1918). Vela Blaqoeva 21 iyul 1921-ci ildə Sofiyada vəfat edib. 1995-ci ildə Veliki Tırnovodakı məktəblərdən birinə onun adı verilib ("Vela Blaqoeva" orta məktəbi).
Rusiya–Ukrayna böhranı (2021–2022)
thumb|268x268px 2021-2022-ci illər Rusiya-Ukrayna böhranı — bir tərəfdən Rusiya Federasiyası, digər tərəfdən Ukrayna və bir sıra Qərb ölkələri (əsasən NATO blokunun üzvləri) arasında münasibətlərin Rusiyanın Ukraynanı istila etməsinin başlamasından əvvəl baş vermiş kəskinləşməsi.
2021-ci ilin yazında Rusiya-Ukrayna sərhədində gərginliyin artması, xüsusən də Rusiya qoşunlarının sərhəd yaxınlığında genişmiqyaslı (təxminən 100.000 hərbçi) yığılması ilə müşayiət olunan şərqi Ukraynada münaqişə kəskinləşdi. Aprelin sonunda vəziyyət normallaşdı. Payızda isə rus qoşunlarının sərhədə yığılması təkrarlandı. Qərb mediasının kəşfiyyat xidmətlərindəki mənbələrə istinadən verdiyi məlumata görə, 2021-ci ilin noyabrında Rusiya yenidən Ukrayna sərhədləri yaxınlığında təxminən 100.000 əsgər qrupu yaratmışdır və bu, Ukraynaya hücuma hazırlıq kimi qiymətləndirilib. O vaxtdan bəri Qərb mediası mütəmadi olaraq Rusiyanın Ukraynaya mümkün müdaxiləsindən yazır. Bu tezis Ukrayna və Qərb siyasətçiləri tərəfindən irəli sürülüb. Hücumun vaxtı da dəfələrlə qeyd edilib: məsələn, 2021-ci ilin dekabrında “Washington Post” qəzeti yazıb ki, amerikalı kəşfiyyat analitiklərinin fikrincə, Rusiya 2022-ci ilin əvvəlində Ukraynanı işğal etməyi planlaşdırır. 2022-ci il fevralın əvvəlində Financial Times xəbər verdi ki, ABŞ hərbi rəhbərliyinin hesablamalarına görə, “Rusiyanın işğalı üçün optimal vaxt” fevralın ortalarından martın sonuna qədərdir. Rusiya özü isə, dəfələrlə müxtəlif səviyyələrdə Ukraynanın işğalına hazırlaşmaq ittihamlarını rədd edib.
2021-ci il dekabrın ortalarında regionda gərginliyin davam etməsi fonunda Rusiya ABŞ və digər NATO ölkələrinə bir sıra tələblər irəli sürdü (təhlükəsizliyə zəmanət müqaviləsinin layihələri, NATO ölkələri və Rusiyanın təhlükəsizliyinin təmin edilməsi üzrə tədbirlər haqqında saziş ). Rusiyanın üç əsas tələbi arasında NATO-nun daha da şərqə doğru genişlənməsindən imtina etməsi (Ukrayna və Gürcüstanın NATO-ya qəbul edilməyəcəyinə zəmanətin verilməsi daxil olmaqla), ABŞ qüvvələrinin və silahlarının Şərqi Avropadan çıxarılması və Avropada (Ukrayna daxil olmaqla) hərbi qüvvələrin yerləşdirilməsindən imtina edilməsi daxildir. İrəli sürülən tələblər Qərbdə Soyuq Müharibə başa çatdıqdan sonra yaranmış Avropa təhlükəsizliyinin əsas prinsiplərini və arxitekturasını köklü şəkildə yenidən nəzərdən keçirmək cəhdi kimi qiymətləndirilir.
Rusiyanın Ukraynaya müdaxiləsi təhlükəsini əsas gətirən NATO Şərqi Avropada hərbi mövcudluğunu genişləndirdiyini açıqlayıb. ABŞ Ukraynaya 200 milyon dollar dəyərində əlavə hərbi yardım göndərməyə başlayıb, bir neçə min əsgərini isə Polşa və Rumıniyaya yerləşdirməyə başlayıb. Digər NATO ölkələri də Ukraynaya silah tədarükünü elan ediblər. Bunun fonunda, yanvarın sonu - 2022-ci il fevralın əvvəllərində bir çox dövlətlər diplomatlarının Kiyevdən təxliyə edildiyini elan edərək, öz vətəndaşlarını Ukraynanı tərk etməyə çağırıblar.
Fevralın 21-də Rusiya Federasiyası Təhlükəsizlik Şurasının genişləndirilmiş iclasında tanınmamış DXR və LXR rəhbərləri Denis Puşilin və Leonid Paseçnikin Rusiya prezidenti Vladimir Putinə respublikaların müstəqilliyinin tanınması xahişi ilə müraciətləri müzakirə edilib. Müraciətlər Təhlükəsizlik Şurasının bütün üzvləri tərəfindən dəstəkləndi. Həmin gün axşam saatlarında Vladimir Putin Rusiya vətəndaşlarına televiziya ilə müraciət etdi və Kremldə DXR və LPR-nin müstəqilliyini tanıyan fərmanları açıq şəkildə imzaladı, bundan sonra Vladimir Putin, Denis Puşilin və Leonid Paseçnik dostluq, əməkdaşlıq və qarşılıqlı yardım haqqında müqavilə imzaladılar.
2022-ci il fevralın 23-dən 24-nə keçən gecə Rusiya Ukraynaya qarşı hərbi əməliyyatlara başlayıb.
Xarofit yosunlar
— bitki sinfi.
Vegetativ və ya cinsi yolla çoxalırlar. Bir çox formaların karbonat hopmuş dişi cinsi hüceyrələri fossil halında mühafizə olunub qalır və "xara tufları" və ya "xarasit" süxurları əmələ gətirir. Xarofit yosunlar şirin su hövzələrində, dayaz laqunlarda geniş pöhrəliklər əmələ gətirir. Gec silur — müasir.
Qadın düşmənliyi
Qadın düşmənliyi və ya Mizoginiya — qadınlara qarşı soyuqluq, antipatiya və ya şişirdilmiş düşmənçilikdir. İngilis dilindəki “misogyny” termini yunanca qadın (gyne) və nifrət (misein) sözlərindən əmələ gəlmişdir.
Mizoginiya cinsiyyətçiliklə müqayisə edildikdə, mizoginiya həm kişilərdə, eləcə də bəzi qadınlarda rastlanır.
Feminist nəzəriyyədə mizoginiyaya kişilərin qadınları ikinci planda gördükləri irqçilik və ya antisemitizmə oxşar siyasi ideologiya kimi baxılır.
Psixi pozğunluğdan yarana biləcəyi kimi, çox vaxt fərdin uşaqlıq təcrübələri, xüsusən də ana və ata ilə əlaqəli təcrübələrindən də bu hal meydana gələ bilər. Həm kişilərdə, həm də qadınlarda görünə bilər. Edip kompleksi dövründə yaşayan uşaqlara valideynlərin göstərdikləri yanlış münasibət, göstərdikləri yanlış davranış belə bir vəziyyətə səbəb ola bilər.
Bəzi ataların öz qızlarına qarşı alçaldıcı və təhqiredici davranışları, oğlan uşaqlarını qız uşaqlarından üstün tutması halları belə münasibətə səbəb olan amillərdəndir. Mizoginiya bəzən ifrat səviyyədə inkişaf edib, dünyadakı bütün dişilərə nifrət səviyyəsinə qədər yüksələ bilər.
Məsələn, ananın uşağı kastrasiya yolu ilə qorxutması qadınlara qarşı belə düşmənçiliyə səbəb ola bilər. (Edip kompleksinin mənfi tərəflərindəndir)
Əfsuran
Əfsuran — İranın Ərdəbil ostanının Germi şəhristanı, Ojarud-e Şərqi kəndistanı ərazisinə daxil olan kənd.
SACLOS
SACLOS termini ikinci nəsil raket başlığı sistemidir. Bu sistemdə, raket atıldıqdan sonra operator hədəf vurulana qədər hədəfi işarələməyə davam edir. Bu iş üçün elektron işarələmə sistemləri istifadə olunur.
SACLOS-da iki növ işləmə sistemi mövcuddur:
Kabel və ya radio SACLOS-u
Nişangah hədəfin yeri ilə və raketin marşrutunu hesablayır. Raket atıldıqdan sonra sistem hədəfdəki vəziyyəti və raketin dəqiq marşrutunu hesablamağa davam edir. Əgər raketin marşrutu hədəf yolundan çıxarsa, sistem raketə yeni bir uçuş marşrutu verir və onu düzəldir.
Bu düzəlişi edərkən sistem radio siqnallarından və ya bir kabeldən (simdən) faydalanır. Radio siqnallarının istifadəsinin mənfi tərəfi budur ki, düşmən qarışdırma siqnalları yaradan jammer cihazları istifadə edərək raketi hədəfdən kənar bir nöqtəyə yönəldir. Simli sistemin maksimum diapazonu məhduddur.
Şüa başlıqlı SACLOS
Şüa başlıqlı SACLOS sistemində, nişangah nizamı hədəfin yaydığı radiasiyanı izləyir. Bu sistemdə üç fərqli yol izlənilir. Əvvəlcə raketin içindəki sensorlar operator tərəfindən göndərilən hədəf şüasını izləyir. İkincisi, raketin burnundakı qəbuledicilər hədəfdən dönən radar siqnallarını izləyir. Üçüncüsü, raket hədəfin yaydığı şüaları izləyir. Raketin içindəki elektron sxemlər şüanı mərkəzləşdirərək hərəkət edirlər.
SACLOS sisteminin ilkin olduğu dövrlərdə ən çox istifadə edilən metod radar siqnalları idi. Çünki, hər halda, təyyarə raketin radar siqnalını tutacaqdı. Bununla birlikdə, şüa ilə idarə olunan raketlər düz bir uçuş yolu ilə hərəkət etdiyinə görə, yüksək sürətli hədəflərə qarşı, məsələn, təyyarələrə qarşı effektiv deyildilər. Bu səbəbdən bir çox zenit raketləri düz bir şüa kursunu izləmək əvəzinə öz hədəf istiqamətini izləyir.
Günümüzün inkişaf etmiş şüalandırma sistemlərində raket istifadə edən şəxs bunun üçün lazer şüasından istifadə edir. Hədəf lazerlə işarələndikdən sonra atılan raketin başlığındakı qəbuledicilər hədəfdəki lazer şüasını izləyirlər. Bu sistem yarımeffekli radar hədəfləmə sisteminə oxşar olduğu üçün yarımeffekli lazer hədəflənmə də adlanır.
Səttar Zərdablı
Zərdablı Səttar Mahmud oğlu (d. 5 may 1937, Allahqulubağı, Zərdab rayonu - ö. 29 oktyabr 2014, Bakı) — şair, publisist, ssenari müəllifi, kino redaktoru, Azərbaycan Yazıçılar Birliyinin üzvü (1977).
Həyat və fəaliyyəti
Səttar Zərdablı 1937-ci ilin mayın 5-də Zərdab rayonunun Allahqulubağı kəndində anadan olub. M.Qirki adına Zərdab orta məktəbini bitirəndən sonra 1957-1959-cu illərdə Bakı Mədəni Maarif Texnikumunun mədəni-maarif şöbəsində, 1959-cu ildə isə M.A.Əliyev adına Azərbaycan Dövlət İncəsənət İnstitutunun mədəni-maarif fakültəsində təhsil almışdır.
1964-1979-ci illərdə patiyanın XXII qurultayı adına Bakı Neftayırma zavodunun klubuna bədii rəhbər, Azərbaycan Yazıçılar Birliyinin Natavan adına klubunda müdir, Aşıq Ələsgər adına Respublika Xalq Yaradıcılığı Evində məsləhətçi, "Mozalan" satirik kinojurnalında redaktor olmuşdur. 1981-ci ildə "Kirpi" satirik jurnalının felyetonlar şöbəsinin əməkdaşı, 1992-ci ildə "Mozalan" müstəqil ictimai-siyasi satirik qəzetinin felyetonlar şöbəsinin müdiri vəzifələrində çalışmış, 1994-cü ildən "Güzgü" qəzetinin baş redaktoru olmuşdur. 1992-ci ildə H.Zərdabi Dünya Azərbaycanlıları Xeyriyyə Cəmiyyətinin prezidenti olmuş şair öz şəxsi maşınını sataraq Həsən bəy Zərdabinin qəbrini düzəltdirmiş, eyni zamanda Terrora Qarşı Beynəlxalq İdeoloji Mübarizə Mərkəzinin sədri olmuşdur.
İlk şeiri olan "Şəlalə" adlı qoşma 1958-ci ildə "Azərbaycan gəncləri" qəzetində çap olunmuşdur. Onun yaradıcılığında " Lenin haqqında nəğmələrim" silsilə şeirlər başlıca yer tuturdu. "Canımov qol çəkir", "Ərimi qaçırıblar", "Şəhərdə dəyyus var", "İt həkimi lazımdır", "Dilbər xanım qayınatamdır", "Nankorlar", "Aydan gələn oğlan" və başqa komediyaları dövlət və xalq teatrı səhnələrində oynanılmışdır. Həsən bəy Zərdabi çoxseriyalı bədii-sənədli filminin, "Durnalar qayıdır", "Qorbaçovun qudası" kinokomediyalarının senaristidir. 1977-ci ildə Azərbaycan Yazıçılar Birliyinə üzv olan S.Zərdablı son illərdə fəaliyyətinin böyük bir hissəsini Həsən bəy Zərdabi irsinin təbliğinə həsr etmiş, 2014-cu ilin 29 oktyabrında 77 yaşında vəfat etmişdir.
Qreqorio Fuentes
Qreqorio Fuentes( isp. Gregorio Fuentes; ) — Ernest Heminqueyin "Qoca və dəniz" povestinin qəhrəmanı Santiyaqonun mümkün prototipi kimi tanınan kubalı balıqçı və dənizçi.
Həyatı
Fuentes Kanar adaları nda balıqçı və fermerlərin ailəsində anadan olmuşdur. Onun 6 yaşı olarkən atası Kuba ya üzən qayığın göyərtəsində vəfat edir. Qreqorio digər miqrantlarla birgə Kubaya qədər üzür və ömrünün sonunadək Havana yaxınlığında yerləşən Koximar adlı balıqçı qəsəbəsində yaşayır. 1928-ci ildə o, ilk dəfə Ernest Heminqueylə tanış olur, 1933-cü ildə isə yazıçıya məxsus "Pilar" adlı yaxtanın kapitanı olur. Onlar biryerdə balıq ovlamaq üçün dənizə çıxırdılar və bir gün 300 funtluq marlin balığı ovlayırlar. İkinci dünya müharibəsi başlayarkən yazıçı öz yaxtasını alman sualtı qayıqlarına qarşı istifadə etmək qərarına gəlir və yaxtaya pulemyot quraşdırır.
Müharibə illərində alman sualtı qayıqları bəzən Kuba ətrafında üzür və özlərinin qida və su ehtiyatlarını təmin etmək üçün balıqçı gəmilərinə yaxınlaşırdılar. Heminquey qayığa yaxınlaşıb ona mərmi atmağı və pulemyotdan güllələməyi planlaşdırırdı lakin bunu etmək ona nəsib olmadı. Buna baxmayaraq, onun heyəti bir neçə dəfə sualtı qayıqları müşahidə etmiş və bu barədə Pentaqon a məlumat ötürmüşdü. Bu təhlükəli səyahətlərdə yazıçını Fuentes müşayət edirdi.
"Qoca və dəniz" povesti 1952-ci ildə çap olunmuşdur və buna görə yazıçı ədəbiyyat üzrə Nobel mükafatı və Pulitser mükafat larına layiq görülmüşdür. Yazıçı özü baş qəhrəmanın hansısa real bir şəxsin prototipi olduğunu təkzib etsə də yazıçının 20 illik dostu olan Fuentes Santiyaqo obrazının prototiplərindən biri hesab olunur. Balıqçı həmçinin 1958-ci ildə povestinin ekranlaşdırılması zamanı Santiyaqo rolunu oynayan aktyor Spenser Treysi yə öz məsləhətlərini vermişdir. Heminqueyin intiharından sonra onun öz vəsiyyətinə əsasən qayıq Fuentesin şəxsi mülkü oldu lakin balıqçı onu dövlətə verməyi qərara aldı və daha sonra qayıq muzeydə nümayiş olunmağa başladı.
20-ci əsrin sonlarından etibarən artıq yaşlanmış Fuentes Kubada məşhurlaşmağa başladı, əcnəbi jurnalistlər onun görüşür və ondan yazıçı dostu barəsində xatirələrini dinləyirdilər. Onunla 15 dəqiiqəlik müsahibənin qiyməti 50 dollar idi. 2001-ci ildə Fuentes ispan vətəndaşlığı əldə etdi. O, öz həyat yoldaşı Dolores Perezlə 70 il birgə yaşadı və onların 4 qızı var idi. Qreqorio 2002-ci ildə 104 yaşında xərçəngdən vəfat etdi.
NGC 5543
NGC 5543, Yeni Baş Kataloqda qeydə alınmış qalaktikadır. Göy üzündə Çoban bürcü istiqamətində yerləşir. S tipli. tərəfindən ildə 27.94 sm (11 düymə) ölçülü  vasitəsilə kəşf edilmişdir.
Antonov (zavod)
Antonov zavodu — Kiyevdə yerləşən Ukrayna aviasiya sənayesi dövlət müəssisəsi.
Hal-hazırda Antonov ASTC im-ə bağlıdır. O. K. Antonov adına ASTC Dövlət Müəssisəsinin filialı adlandırılır.
1920—1991
12 saylı Dövlət Aviasiya Zavodu (QAZ-12) 1920-ci il sentyabrın 9-da Hərbi Sənaye Şurasının 15178 saylı qərarı ilə kiçik təmir sexləri əsasında qurulmuşdur. Zavodun ilk direktoru və əslində onun təşkilatçısı professor V.Bobrov olmuşdur.
İlk illərdə zavodun əsas fəaliyyəti istismarda olan xarici istehsallı təyyarələrin təmiri və onlar üçün ehtiyat hissələrinin istehsalı olur.
1923-cü ildə zavodda K. Kalinin rəhbərlik etdiyi konstruktor bürosu qurulur.
1925-ci ildə zavod 4 yerlik sərnişin təyyarəsi K-1 olan orijinal dizaynlı ilk təyyarənin istehsalını mənimsəyir. Bundan əlavə, zavod planerlər və hidroplanerlər istehsal edir, 1931-ci ildə avtojirlərin istehsalına da yiyələnir.
1932-1934-cü illərdə zavod yüksək sürətli altı oturacaqlı XAI-1 sərnişin təyyarəsini inkişaf etdirir (istehsal 1934-cü ildə mənimsənilir).
1937-ci ildən sonra zavod V. Tairov tərəfindən dizayn edilmiş OKO-1, OKO-2 və OKO-6 təyyarələrini istehsal edir.
Böyük Vətən müharibəsi başlayandan sonra, 25 iyun 1941-ci ildə zavod (Qarmatnaya küçəsində yerləşir) alman bombardmanının hədəfinə çevrilr, sonra cəbhə xəttinin şəhərə yaxınlaşması ilə əlaqədar zavodun avadanlıqları şərqə köçürülür.
6 noyabr 1943-cü ildə Kiyev azad edildikdən sonra zavod bərpa edilərək Po-2 təyyarələrinin təmiri, Yak-3 və Yak-9-ların yığılması işlərini həyata keçirir.
1945-ci ildə zavoda Bratuxin tərəfindən hazırlanmış vertolyotların istehsalı zavoda həvalə edilir, lakin bu qərar 1946-cı ildə Mi-1-in istehsalına başlanması səbəbindən həyata keçirilməmiş qalır (istehsal cəmi 5 ədəd olur).
23 avqust 1948-ci ildə zavod Aviasiya Sənayesi Nazirliyindən 1949-cu ildə 50 ədəd (onlardan 2-si birinci yarıda) istehsalı üçün sifariş alan An-2 təyyarəsinin kütləvi istehsalına başlayır. OKB-153-ün işçiləri zavodun rəhbərliyi ilə münasibətlərdə çətinliklərlə üzləşirlər. Antonovun aviasiya sənayesi nazirinə məktubundan: 1950-ci ildə An-2-nin kütləvi istehsalına başlanmasına töhfə verən Pyotr Şelest zavodun direktoru təyin edilir. Ümumilikdə zavodda 3320 belə təyyarə istehsal edilib.
1954-1956-cı illərdə zavod An-8 hərbi nəqliyyat təyyarəsinin prototipini istehsal etmişdir.
1959-1978-ci illərdə zavodda An-24 sərnişin təyyarəsi kütləvi istehsala buraxılır. Ümumilikdə zavod müxtəlif modifikasiyalı bu təyyarələrdən 1028 ədəd istehsal etmişdir.
1969-1985-ci illərdə zavod 1402 An-26 təyyarəsi istehsal edib.
1974-cü ildə zavod Kiyev Aviasiya İstehsalat Birliyinin tərkibinə daxil olur.
1979-cu ildən zavod müxtəlif versiyalarda An-32 təyyarələri istehsal edir.
1980-ci illərin sonlarında zavod An-70 hərbi-nəqliyyat təyyarəsinin istehsal proqramına cəlb edilib.
1991-ci ildən sonra
1994-cü ildə zavod Kiyev trolleybusunun istehsalını mənimsəməyə başlayır. Trolleybus istehsalı 2004-cü ilə qədər davam edir.
1997-ci ilin avqustunda zavod Ukraynanın iqtisadiyyatı və təhlükəsizliyi üçün strateji əhəmiyyət kəsb edən müəssisələrin siyahısına daxil edilir.
2004-cü ildən AVIANT zavodu An-148 təyyarələrinin istehsalı proqramının həyata keçirilməsində iştirak edir, 2006-cı ildən bu proqram zavod üçün əsas olmuşdur. 10 avqust 2007-ci ildə zavod An-148-in istehsalı üçün təsdiq sertifikatı alır və onun kütləvi istehsalına başlayır (cəmi 33 təyyarə istehsal edilir).
14 mart 2007-ci ildə "AVIANT" zavodunun daxil olduğu "Ukrayna Aviasiyası" Dövlət Aviasiya Konserni qurulur.
2008-ci ildə başlayan iqtisadi böhran və Ukraynanın ÜTT-yə daxil olması zavodun vəziyyətini çətinləşdirir. 30 oktyabr 2008-ci ildə AVIANT zavodu Antonov Dövlət Müəssisəsinin tərkibinə daxil olur. 22 aprel 2009-cu ildə zavoda Ukraynanın Stabilləşdirmə Fondundan 90 milyon qriven ayrılır və 17 iyul 2009-cu ildə Ukrayna hökuməti zavoda 858 milyon qriven məbləğində istiqraz buraxmağa icazə verir. Birləşmə prosesi nəhayət 2009-cu ilin dekabrında tamamlanır, 2010-cu ildə şirkətin borcları ödənilir.
9 iyun 2010-cu ildə Ukrayna Nazirlər Kabineti 405 nömrəli qərar qəbul edir, ona görə zavod dövlət dəstəyi alan Ukrayna aviasiya sənayesi müəssisələrinin siyahısına daxil edilir.
2011-ci ildə zavod An-158 təyyarəsinin seriyalı istehsalına başlayır.
Artıq 2016-cı ildə Antonov bir dənə də təyyarə istehsal etməyib, buna səbəb Ukrayna tərəfinin Rusiya ilə əməkdaşlığı pozması və Rusiya komponentlərinin alınmasını dayandırması olub.
Böyük tutumlu təyyarələrin qurulmasında təcrübənin olmaması və buna ehtiyac ÇXR-i Antonov Dizayn Bürosu və Motor Sich ilə müqavilə bağlamağa vadar edir. Ukrayna şirkətinin işçiləri üçün ailələri ilə birlikdə yaşayacaqları Şensi əyalətində istehsal sexləri və mənzillər tikilir. Texnologiyanın alınması Çin Xalq Azadlıq Ordusu Hərbi Hava Qüvvələrinə KJ-2000 AWACS təyyarəsinin qurulması zamanı olduğu kimi xarici təyyarələrin alınmasından asılılıqdan tamamilə qurtulmağa imkan verəcək.
2010-cu ildən bəri Antonov cəmi 12 təyyarə istehsal edib, 2014-cü ildən isə cəmi iki ədəd yığılıb.
Mükafatlar
8 sentyabr 1970-ci ildə aviasiya texnikasının istehsalında əldə etdiyi uğura görə zavod "Qırmızı əmək bayrağı" ordeni ilə təltif edilmişdir. 1980-ci il oktyabrın 15-də zavod istehsalın və beynəlxalq əməkdaşlığın inkişafına verdiyi töhfəyə görə Qızıl Merkuri Beynəlxalq Mükafatına layiq görülüb. 1995-ci ildə zavod sosial-iqtisadi böhran şəraitində uğurlu iqtisadi sağ qalma və inkişafa görə Birmingem Məşəli Beynəlxalq Mükafatına layiq görülür.
Fars yəhudiləri
thumb|226x226px| [[Moşe Katsav|Moshe Katsav - İsrailin keçmiş prezidenti, İran Yəhudisi ]] Fars Yəhudiləri (  ‏ ‎   یهودیان ‎ - Yəhudilərin etno-linqvistik qrupu. "Fars Yəhudiləri" termini, Yəhudi-İran dillərində danışan ( Əfqanıstan, Orta Asiya və Şərqi Qafqazın Dağ Yəhudiləri kimi)  İran Yəhudi icmasının əksəriyyətinə istinad etmək üçün istifadə olunur (İranda yaşayan əhalidən fərqli olaraq, İbrani-Arami dilini qoruyub saxlayan Kürdüstan Yəhudilərinin dili, eləcə də türk dilinin Miandoabi İbrani ləhcəsi).
Terminologiya
"Fars Yəhudiləri" termini geniş şəkildə XVI əsrin əvvəllərindən bəri Əfqan və Buxara Yəhudilərinə də aiddir, belə ki, İran, Orta Asiya və Əfqanıstan yəhudiləri demək olar ki, vahid bir cəmiyyət təşkil edirdilər. XVI əsrin əvvəllərində bu böyük toplumun süqutu. Bu böyük icmanın XVI əsrin əvvəlində iran yəhudiləri və Orta Siya, Əfqanıstan yəhudiləri icmasına bölünməsi XVIII əsrin ikinci yarısından müstəqil əfqan və buxara yəhudiləru icmasına bölünməsi müvafiq bölgələrdə yaşayan yəhudilər arasında əlaqələrin zəifləməsinə səbəb olan siyasi hadisələrlə əlaqələndirilir.
Tarix
left|thumb|237x237px| [[II Kir|Böyük II Kir yəhudi sürgün edilmişlərə Qüdsü geri qaytarmaq və bərpa etmək üçün icazə verir ]] Orta əsrlər boyu Fars Yəhudilərinin yazı dili geniş mənada  (İran, Əfqanıstan, Orta Asiya və Zaqafqaziyanın cənub-şərqi) İbrani-Fars dili idi. XIX əsrdə buxara yəhudilərinin ədəbi yaradıcılığının yəhudi-fars dilindən yəhudi-tacik dilinə keçidi baş verdi.
Hal-hazırda Fars Yəhudilərinin əksəriyyəti İsrail (ikinci nəsil daxil olmaqla 1993-cü ildə 75 min) və ABŞ-da (45 min, yalnız birinci nəsil) cəmləşmişdir. Müxtəlif hesablamalara görə, 30-40 min yəhudi hələ də İranda, əsasən Tehranda, İsfahanda (3 min). ) və Şirazda yaşayır. BBC-nin məlumatına əsasən 10 yəhudi ailəsi  Yəzddə yaşayır, onlardan altısı bu və ya digər şəkildə qohumdurlar, amma digər mənbələrə görə onların sayı daha çoxdur.   Yəhudi icmaları İsrailə getməzdən əvvəl İranın bir çox digər şəhərlərində, xüsusən də Kerman, Həmədan, Məşhəd, Kaşan, Borujerd, Nehavenddə təmsil olunurdu . İndi İrandakı Yəhudi icması müsəlman ölkələri arasında ən böyüyüdür.
Hakimiyyətin münasibəti
İran səlahiyyətlilərinin Yəhudilərə qarşı rəsmi siyasəti bu prinsipə əsaslanır: Yəhudilərə qarşı dözümlülük, Sionizmə dözümsüzlük (ikincisi İsrail Dövlətinin varlığına haqq qazandırmaq kimi başa düşülür). Bu səbəbdən siyasətdə təəccüblü toqquşmalar var: məsələn, 2007-ci ildə Prezident Əhməd Nejad İsrailə qarşı sərt açıqlamalar verərkən və Holokostun miqyasını şübhə altına aldıqda, İran televiziyası İran hökuməti tərəfindən maliyyələşdirilən, nasistlərin Fransanı işğalı dövründə bir iranlının fransız yəhudisi olan sevgilisinin ailəsini digər yəhudilərlə birgə xilas etməsindən bəhs edən 0 dərəcəli N dairəsi (2007) serialını böyük bir müvəffəqiyyətlə yayımladı.
Məclisdəki Yəhudi icması 1 millət vəkili ilə təmsil olunur (2000-ci ilə qədər Manuçehr Eliasi, 2000 və 2004-cü illərdə Maurice Motamed, 2008-ci ildən bu vəzifəyə Siamak Daha Sedk seçilmişdir). İran Yəhudiləri sərbəst şəkildə yalnız üçüncü ölkələrdən keçə bildikləri ABŞ və İsrail xaricində müxtəlif ölkələrə mühacirət edirlər (lakin həmin M.Motamedin demək olar ki, bütün ailəsi artıq ABŞ-a köçmüşdür).
8 fevral 2003-cü ildə İran Prezidenti Məhəmməd Hatəmi Yusif Abad sinaqoqunu ziyarət etmişdir.
İsrailin keçmiş prezidenti Moshe Katsav soy-kök etibarilə İran yəhudisidir
Firuzabad (Qürvə)
Əhalisi
Kənddə 2006-cı il siyahıya alınmaya görə 89 nəfər yaşayır (21 ailə). Əhalisini kürdlər təşkil edir.
Tuari (En)
Tuari  — Fransa da kommuna, Rona-Alplar regionunda yerləşir. Departament — En. Ferne-Volter kantonuna daxildir. Kommunanın dairəsi — Jeks.
INSEE kodu — 01419.
Coğrafiyası
Kommuna Paris şəhərinin 400 km cənub-şərqində, Lion şəhərindən 105 km şimal-şərqdə və Burk-an-Bres şəhərindən 60 km şərqdə yerləşir.
Əhalisi
2010-ci ildə əhalinin sayı 5205 nəfər təşkil edirdi.
İqtisadiyyatı
2010-cu ildə əmək qabiliyyətli 3,510 nəfər (15-64 yaş) arasında 2.702 nəfər iqtisadi cəhətdən fəal, 808 nəfər hərəkətsiz (fəaliyyət göstərici 77.0%, 1999-cu ildə bu göstərici 72.1%) idi. Fəaliyyət göstərən 2702 nəfərdən 2546 nəfəri (1442 kişi və 1104 qadın), 156 nəfəri işsizdir (59 kişi və 97 qadın). 808 hərəkətsiz, 283 nəfər şagird və ya tələbə, 188 nəfər təqaüdçü, 337 nəfər digər səbəblərə görə fəaliyyətsizdir.
Atom vaxtı
Atom vaxtı-Yer geoidində vaxtın düzgün keçidinə əsaslanan yüksək dəqiqlikli zaman standartıdır. Bu Yerli vaxtın prinsipal reallaşmasıdır(dövrü zolaq sabiti istisna olmaqla). Eyni zamanda bu vaxt bütün Yer səthi üzərində Ümumdünya vaxtı üçün əsasdır.
Kvars saatı
Çoxsaylı müşahidələrlə müəyyən olunmuşdur ki, Yerin öz oxu ətrafında fırlanması bərabərsürətli deyil. Bu səbəbdən orta Günəş vaxtı da bərabərsürətlə axmır. Bəzi astronomik məsələlərin həlli üçün isə yüksək dəqiqliklə bərabərsürətlə axan vaxt sistemi tələb olunur. Bu məqsədlə kvars saatlarından istifadə olunur. Bu saatlarda kvars lövhə yüksək gərginlikli dəyişən cərəyanla sabit yüksək tezliklə rəqs etdirilir. Sonra xüsusi qurğu ilə yüksək tezlikli rəqslər kiçik tezlikli sabit rəqslərə çevrilir və bu rəqslər saatın əqrəbinə ötürülərək saniyə impusları yaradır. Kvars saatları ilə vaxtı 10−6 saniyə dəqiqliklə ölçmək olur.
Atom saniyəsi
Bəzi elmi-texniki məsələlərin həlli vaxtın 10−8 saniyə dəqiqliyi ilə ölçülməsini tələb edir. Bunun üçün sezium 133Cs izotopunun əsas səviyyəsinin ifrat incə yarım səviyyələri arasında rezonans keçidə uyğun gələn tezliyin tərs qiyməti atom saniyəsi qəbul edilir. Bu bir saniyədə 9192631770 rəqsə uyğun gəlir və ona əsaslanan vaxta atom vaxtı deyilir. Atom saniyəsi 1967-ci ildə beynəlxalq sistemdə vaxt vahidi kimi qəbul olunmuşdur. Vaxt sisteminin sezium etalonu bir çox astronomiya və meteorologiya mərkəzlərində saxlanılır. Astronomiya vaxtı ilə atom vaxtı arasındakı fərq çox kiçikdir. Bu fərqi nəzərə almaq üçün hər il dekabrın 31-də, bəzi illərdə dekabrın 31-də və iyunun 30-da günün axırında astronomik vaxt hesabına \pm1 saniyə düzəliş edilir və bununla Yerin öz oxu ətrafında fırlanmasının bərabərsürətli olmaması nəzərə alınır.
Vüsal Əliyev
Vüsal Əliyev (d. 14 sentyabr 1970) — Azərbaycanlı futbol hakimi dir.
Həyatı
14 sentyabr 1970-ci ildə Azərbaycan SSR, Culfa rayonu, Əbrəqunus kəndində anadan olmuşdur.
Karyerası
Vüsal Əliyev 2002-ci ildən Futbol üzrə Azərbaycan çempionatında hakimlik etmiş, 221 dəfə baş hakim olmuşdur. 2005-2013-cü illərdə beynəlxalq dərəcəli FİFA referisi adını daşımışdır. 2015-ci ildə karyerasını bitirmişdir.
Uğurları
3 dəfə Futbol üzrə Azərbaycan Kubokunun finalını idarə etmişdir.
Xalkostibit
Xalkostibit — mineral.
Haqqında
Xalkostibit - rombik. Kristalları lövhəvi, vərəqvari. İkiləşmə {104} üzrə. Ayrılma {001} üzrə mükəmməl, {100} və {010} üzrə qeyri-mükəmməl. Aqreqat: sıx, yelpikvari. Rəngi qur­ğu­şunu-bozdan dəmiri-qarayadək (bəzən əl­van oksidləşmə rəng çalarları). Cizgisi qara. Parıltısı metallik. Sərtliyi 3-4. Xüsusi çəkisi 4,8-5,0. Bornit, cemsonit, fales filizləri və b. ilə birlikdə hidrotermal yataqlarda.
Gertrud Elion
Gertrud Elion — Amerikalı biokimyaçı və farmakoloq. 1988-ci ildə Fiziologiya və ya tibb üzrə "Nobel" mükafatını alıb. Bir çox yeni dərmanlar hazrlayıb. İstifadə etdiyi innovativ tədqiqat üsulları sonradan QİÇS'ə qarşı mübarizə aparan zidovudinin hazırlanmasına səbəb olub.
Həyatı
Nyu-Yorkda immiqrant valideynlər üçün anadan olmuş Gertrud Elion ilk gəncliyini atasının diş həkimi olduğu Manhettendə keçirib. Qardaşı dünyaya gələndə ailə Bronksa köçüb. 15 yaşında Nyu-York şəhərindəki Hunter Kollecinə daxil olub və 19 yaşında kimya fakültəsini əla qiymətlərlə bitirib. O, məzun olduqdan sonra iş tapmaqda çətinlik çəkib. Laborator kimi iş tapıb və Nyu-York Universitetinə qayıdıb. Elion 1941-ci ildə magistr dərəcəsi üzrə işi bitirərkən bir neçə il liseydə əvəzedici müəllim kimi çalışıb. O, heç vaxt doktorluq dərəcəsi almasada, sonradan fəxri Fəlsəfə doktoru adına layiq görülüb. Nyu-York Politexnik Universitetində və Harvard Universitetinin fəxri Elmlər doktoru dərəcəsi var.
Kimyaçı kimi karyerası
İkinci Dünya Müharibəsinin başlaması sənayedə qadınlar üçün daha çox imkanlar yaradıb. Elion 1944-cü ildə Burroughs-Wellcome-da (indiki GlaxoSmithKline) işə götürülməzdən əvvəl qida və istehlak məhsulları şirkətlərində keyfiyyətə nəzarət üzrə bir neçə iş əldə edə bilib. Burada Dr. Corc Hitçinqs ilə 40 illik əməkdaşlığa başlayıb.